
SAJTÓKÖZLEMÉNY
Sajtóközlemény azonnali felhasználásra!
Európai Uniós forrásból fejlődik az egészségügyi szolgáltatás Bácsalmáson
„Egészségügyi alapellátáshoz kapcsolódó rendelőintézetek kialakítása Bácsalmáson”
(DAOP-4.1.1/A-09-2010-0034)
Tájékozatjuk a Tisztelt sajtó képviselőit, hogy Bácsalmás Város Önkormányzata – mint Kedvezményezett – az Új Magyarország Fejlesztési Terv Dél-Alföldi Operatív Programja keretében 49.289.116 Ft pályázati támogatást nyert a DAOP-4.1.1/A-09-2010-0034 kódszámú „Egészségügyi alapellátáshoz kapcsolódó rendelőintézetek kialakítása Bácsalmáson” elnevezésű projektjének finanszírozására. A pályázat 95 %-os intenzitású támogatással uniós forrásból valósul meg, amelyhez Bácsalmás Város Önkormányzata 2.594.165 Ft önerőt biztosít. A 2010. június 1-én megkezdett projekt támogatási szerződésének aláírása folyamatban van a Közreműködő Szervezettel (VÁTI NKft. Békéscsabai Területi Iroda).

A megbízásos jogviszonyban foglalkoztatott projekt menedzsment megkezdte a projekt végrehajtását, amely a tervezet szerint 2011. március 31-én fejeződik be. A projekt megvalósulásával az elkészült tervek alapján a gr. Széchenyi u. 75. szám alatt – az újonnan megnyitott Közösségi Tér mellett – korszerűsítésre és toldaléképület megépítésével bővítésre kerül az önkormányzat egy korábban szociális bérlakásként működtetett épülete.
A projekt a lakosság, a háziorvosok igényeihez, illetve az önkormányzat kötelezően feladatellátásának feltétel és jogszabályi előírásainak teljesítéséhez illeszkedik. Megvalósulásával – a korábbi időszaktól eltérően – egy időben rendelhet a település I. és III. háziorvosi körzetében praktizáló háziorvos. Az építészeti feltételek javulása mellett a fejlesztés révén javul a szolgáltatás színvonala is a projektben beszerzésre kerülő orvostechnikai eszközök és bútorzat révén.

A kialakítandó, jobb működési és szolgáltatói feltételeket biztosító épület megépítéséhez szükséges jogerős építési engedély rendelkezésre áll. Jelenleg készülnek a kiviteli tervek, folyamatban van a kivitelező kiválasztására vonatkozó közbeszerzési eljárás előkészítése. Az Önkormányzat a megvalósításhoz kapcsolódó szolgáltatói tevékenységek ellátását szakmai szolgáltatók bevonásával végezteti el.

A támogatott összeg közel 70 %-a a 2010. őszén kezdődő és 2011. január végén befejeződő építőipari kivitelezésre fordítódik. Az Önkormányzat támogatási előleg igénybevételével ütemezett forrás lehívással kívánja pénzügyileg problémamentesen megvalósítani a projektet. A megvalósításhoz szükséges önrész rendelkezésre áll a 2010. évi költségvetésben.

A település vezetése illetve a projektmenedzsment a projekt megvalósulásának további részleteiről a későbbiekben folyamatosan tájékoztatja a lakosságot.

Bácsalmás, 2010. július 10.
……………………………………..
Zalántai Endre
polgármester






